CELEX: C2004/228/57
Language: sk
Date: 2004-09-11 00:00:00
Title: Vec C-294/04: Návrh na začatie konania o prejudiciálnej otázke podaný rozsudkom Juzgado de lo Social n° 30 de Madrid zo dňa 5. júla 2004 vo veci C. Sarkatzis Herrero proti Instituto Madrileño de la Salud

11.9.2004   
            
            
               SK
            
            
               Úradný vestník Európskej únie
            
            
               C 228/28
            
         Návrh na začatie konania o prejudiciálnej otázke podaný rozsudkom Juzgado de lo Social n° 30 de Madrid zo dňa 5. júla 2004 vo veci C. Sarkatzis Herrero proti Instituto Madrileño de la Salud
   (Vec C-294/04)
   (2004/C 228/57)
   Juzgado de lo Social n° 30 de Madrid (Španielsko) rozsudkom z 5. júla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci C. Sarkatzis Herrero proti Instituto Madrileño de la Salud, ktorý bol doručený kancelárii Súdneho dvora dňa 12. júla 2004.
   Juzgado de lo Social n° 30 de Madrid žiada Súdny dvor, aby rozhodol o nasledujúcich otázkach:
   
               1.
            
            
               Majú sa ustanovenia práva spoločenstva, týkajúce sa materskej dovolenky a rovnosti zaobchádzania medzi mužmi a ženami pri prístupe k zamestnaniu vykladať v tom zmysle, že žena, ktorá čerpá materskú dovolenku a ktorá v jej rámci získa miesto vo verejnej správe, má mať rovnaké práva ako ostatní uchádzači, ktorí uspeli v rámci výberového konania umožňujúceho prístup k miestu vo verejnej správe?
            
         
               2.
            
            
               Bez ohľadu na to, ako by sa riešila situácia zamestnankyne, ktorá nastupuje do zamestnania po prvýkrát, je prístup k systemizovanému miestu alebo k postaveniu zamestnanca na dobu neurčitú právom na postup v zamestnaní, ktorého samotný charakter nie je dotknutý tým, že zamestnankyňa je na materskej dovolenke, a to za predpokladu, že pracovný pomer trvá, avšak výkon práce je prerušený z dôvodu materskej dovolenky?
            
         
               3.
            
            
               Konkrétne, podľa uvedených ustanovení a predovšetkým tých, ktoré sa týkajú rovnosti zaobchádzania medzi mužmi a ženami pri prístupe k zamestnaniu alebo po jeho získaní, má zamestnankyňa zamestnaná na dobu určitú, ktorá získa stále miesto počas čerpania materskej dovolenky, právo nadobudnúť toto miesto a získať postavenie úradníka s takými právami s tým spojenými, ako je začatie jej profesijnej kariéry a započítavanie služobných rokov, a to od tohto momentu a za rovnakých podmienok ako ostatní uchádzači, ktorí získali miesto, bez ohľadu na to, že podľa príslušných ustanovení interného práva možno požívanie práv, spojených so skutočným výkonom práce, prerušiť až do okamihu skutočného začiatku tohto výkonu?